Șoferițele din Alba Iulia care s-au aflat la volan, în centrul Municipiului Alba Iulia, vineri, 1 martie, au avut parte de o surpriză. Acestea au fost oprite în trafic de polițișii rutieri ai IPJ Alba.
În loc să le legitimeze, polițiștii rutieri au avut altă misiune. Se le ofere un mărțișor, dar și un mesaj de 1 Martie, din partea Inspectoratului Județean de Poliție Alba.
Este vorba despre o acțiune care a devenit deja tradițională pentru polițiștii rutieri din Alba Iulia care nu au uitat, nici în acest an, să le dăruiască femeilor din trafic câteva clipe care să le reamintească de semnificația zilei de 1 martie.
Urmăriți Alba24.ro și pe Google News
Dacă ți-a plăcut articolul: